केंद्रीय राज्य मंत्री ने नवां में सुनी लोगों की समस्याएं
ग्रामपंचायत नवां में मंगलवार को केंद्रीय पंचायती राज मंत्री निहालचंद मेघवाल ने ग्रामीणों की समस्याएं सुनी। इस मौके पर मंत्री ने भाजपा सरकार द्वारा चलाई जा रही जनकल्याणकारी योजनाओं के बारे में ग्रामीणों को बताया। मंत्री के समक्ष सरपंच सफी मोहम्मद मोहम्मदअली ने नवां में एक रेलवे अंडरपास बनाने की मांग रखी। इसके अलावा वाटर वर्क्स का पुन: निर्माण करने, सादुलब्रांच नहर से मोघा दिलाने, जीएसएस से नगरपालिका से भूमि दिलाने आदि की मांग की। इस पर मंत्री ने समस्याओं के समाधान का आश्वासन दिया। इस मौके पर पंचायती राज मंत्री ने ग्राम पंचायत भवन के लिए 13 लाख रुपए सांसद कोटे से देने की घोषणा की। वहीं जिला प्रमुख ने कब्रिस्तान में शैड निर्माण के लिए चार लाख रुपए देने की घोषणा की। इस मौके पर संदीपकुमार, असकर अली, अकबर खां, सचिव कैलाशचंद्र, बेअंतसिंह, जसवंतसिंह आदि मौजूद थे। मंच संचालन मोहम्मद अली ने किया।
hin_Deva hin_Deva